cyanic-selkie/wikianc huggingface dataset:
ლუიზიანას თანამედროვე ხელოვნების მუზეუმი
ლუიზიანას თანამედროვე ხელოვნების მუზეუმი - თანამედროვე ხელოვნების მუზეუმი დანიაში, ქალაქ ჰუმლებეკში, ერესუნის სრუტეს ნაპირზე. მდებარეობს კოპენჰაგენიდან 35 კმ-ით ჩრდილოეთით და ჰელსინგორიდან 10 კმ-ით სამხრეთით, ჩრდილოეთი ზელანდიის რეგიონში. მუზეუმი პოპულარობით მსოფლიო ასეულში შედის და დანიაში ყველაზე პოპულარული ხელოვნების მუზეუმია მუდმივი კოლექციით სპეციალიზირდება მეორე მსოფლიო ომის შემდგომი პერიოდის ხელოვნებაზე, თუმცა დროებით გამოფენებში სხვა პერიოდების მხატვრებიც ჩნდებიან. ითვლება ასევე თაბამედროვე დანიური არქიტექტურის მნიშვნელოვან მიღწევად.
ისტორია
მუზეუმის სახელწოდება ეკუთვნის ალექსანდერ ბრუნს - მომავალი მუზეუმის შენობის პირველ მფლობელს. მან მაშინდელ ვილას "ლუიზიანა" სამი ცოლის პატივსაცემად დაარქვა. სამივეს ლუიზა ერქვა. მუზეუმი დაარსებული იყო 1958 წელს კნუდ ვ. იენსენის მიერ. ვილის მუზეუმად გადასაქცევად მან არქიტექტორები ვილჰელმ ვოლერტი და იერგენ ბო მოიწვია. ახალი მუზეუმის პირველი ვერსია სამი სივრცისგან შედგებოდა, რომლებსაც მინის დერეფნები აკავშირებდა. იენსენმა შეინარჩუნა შენობის ძველი სახელწოდება. შემდგომში მუზეუმი რამდენიმეჯერ გაფართოვდა, თანამედროვე მდგომარეობას მან 1991 წელს მიაღწია.
თავდაპირველად ვოლერტი მუზეუმის დანიური ხელოვნებისთვის მიძღვნას აპირებდა, მაგრამ დაარსებიდან რამდენიმე წელიწადში მუზეუმმა სხვა ქვეყნების ხელოვნების ნიმუშების შეგროვებაც დაიწყო. 1975 წელს მუზეუმის ტერიტორიაზე საკონცერტო დარბაზი გაიხსნა. 2012 წლის ნოემბერში შეიქმნა მუზეუმის ვებ-ტელეარხი "Louisiana TV", რომლის მიზანი მუზეუმის კულტურული პლატფორმის სტატუსის გაძლიერება იყო, 2013 წელს კი შეიქმნა "Louisiana Music" - მუზეუმის საკონცერტო დარბაზში გადაღებული მუსიკალური კლიპებისკენ მიძღვნილი ვებ-გვერდი.
არქიტექტურა
მუზეუმიდ შენობა 1958 წლის განახლებამდე და მუზეუმად ქცევამდე არისტოკრატის ვილა იყო. თანამედროვე შენობა შესრულებულია 1950-იანი წლებისთვის დამახასიათებელ მოკრძალებულ მოდერნისტულ სტილში ჰორიზონტალური ხაზების სიჭარბით, თეთრი კედლებით და მუქი წითელი ფირფიტული ჭერით. არქიტექტორებმა იერგენ ბომ დავილჰელმ ვოლერტმა შენობის დიზაინი სპეციალურად შეუთავსეს გარშემო ბუნებას და ლანდშაფტს, ამას ხელს უწყობს კედლებში ჩასმული მინის პანელები. შთაგონების წყაროდ ბოსთვის და ვოლერტისთვის კალიფორნიული და მინიმალისტური იაპონური არქიტექტურა გახდა.
შემდგომში მუზეუმი შვიდჯერ გაფართოვდა. მუზეუმის თავდაპირველი სივრცე დღეს მუზეუმის ჩრდილოეთ ნაწილად ითვლება. დასავლეთი ნაწილი და დამატებითი ორი სართული შენობას 1966 და 1971 წელს დაემატა, ასევე როგორც საკონცერტო დარბაზი 1976 წელს. 1982 წლის აგებული სამხრეთი ნაწილი გამოირჩევა უფრო ფართო საგამოფენო სივრცით და უფრო მაღალი ჭერით. 1991 წლის ბოლო სერიოზულმა გაფართოებამ მუზეუმს წრიული ფორმა მისცა.
საკონცერტო დარბაზი
საკონცერტო დარბაზი მუზეუმის დასავლეთ მხარეს 1976 წელს დაემატა. დარბაზის აკუსტიკა შემუშავებულია კამერული მუსიკისთვის, თუმცა დარბაზში სხვადასხვა ჟანრის კონვერტები და არამუსიკალური ღონისძიებებიც ტარდება, მათ შორის ლექციები, დებატები, სიმპოზიუმები და ა.შ. დარბაზის სკამების დიზაინის ავტორია დანიელი დიზაინერი პოულ კიერჰოლმი, უკანა კედელი კი მოხატულია ამერიკელი მხატვრის სემ ფრენსისის მიერ.
2007 წელს დაიწყო დარბაზში მუსიკალური ფილმების და კლიპების გადაღების პროექტი, რომელსაც კლიპების ფრანგი რეჟისორი სტეფან ობე ხელმძღვანელობდა. პროექტის ფარგლებში შექმნილი მასალა "Lousiana Music"-ის ოფიცუალურ ვებ-გვერდზეა ხელმისაწვდომი.
სკულპტურის ბაღი
მუზეუმის გარშემო ტერიტორიაზე მოწყობილია თანამედროვე სკულპტურის ბაღი. ბაღის კოლექციაში წარმოდგენილია ისეთი მოქანდაკეების ნამუშევრები, როგორც ჟან არპი, მაქს ერნსტი, მაქს ბილი, ალექსანდერ კარდელი, ენზო კუჩი, ჰენრი ლორენსი, ლუის ბურჟუა, ჯოან მირო, დანი კარავანი, ჰენრი მური და სხვები. სკულპტირები მოთავსებულია ან ინდივიდუალურად ბაღის გარშემო, ან განცალკევებულ სივრცეებში.
სქოლიო
კატეგორია: მუზეუმები კატეგორია: ევროპის მუზეუმები კატეგორია: დანიის მუზეუმები კატეგორია: სკანდინავიის მუზეუმები კატეგორია: ზელოვნების მუზეუმები კატეგორია: ხელოვნების მუზეუმები
დიეგო ბენალიო
კარიერა
კარიერა დაიწყო მშობლიური ქალაქის კლუბ „გრასჰოპერში“. ახალგაზრდობაშივე გადავიდა გერმანიაში და შეუერთდა „შტუტგარტს“, მაგრამ სამი წლის განმავლობაში იყო სარეზერვო მეკარე.
2005-2006 წლებში თამაშობდა პორტუგალიურ „ნასიონალში“.
2008 წლის 22 იანვარს დაბრუნდა გერმანიაში და შეუერთდა „ვოლფსბურგს“.
შვეიცარიის ეროვნულ ნაკრებში ასპარეზობს 2006 წლიდან და გამოძახებული იყო 2006 წლის მსოფლიო ჩემპიონატზე, როგორც მესამე მეკარე. მონაწილეობა მიიღო 2008 წლის ევროპის ჩემპიონატზე მშობლიურ ქვეყანაში.
2010 წლის მსოფლიო ჩემპიონატზე, სამხრეთ აფრიკაში ითამაშა ჯგუფური ეტაპის სამივე მატჩში, მათ შორის ესპანეთთან 1-0 მოგებულ მატჩში, რომელიც გახდა იმ გათამაშების ჩემპიონი. 2012 წელს ოლიმპიადაზე ითამაშა შვეიცარიის ოლიმპიურ (23-წლამდელთა) ნაკრებში, ჩაატარა 4 შეხვედრა.
სქოლიო
კატეგორია:დაბადებული 1983 კატეგორია:შვეიცარიელი ფეხბურთელები კატეგორია:ციურიხის გრასჰოფერის ფეხბურთელები კატეგორია:შტუტგარტის ფეხბურთელები კატეგორია:გერმანიის ბუნდესლიგის ფეხბურთელები კატეგორია:ფუნშალის ნასიონალის ფეხბურთელები კატეგორია:ვოლფსბურგის ფეხბურთელები კატეგორია:2008 წლის ევროპის საფეხბურთო ჩემპიონატის ფეხბურთელები კატეგორია:2014 წლის მსოფლიო საფეხბურთო ჩემპიონატის ფეხბურთელები კატეგორია:დაბადებული 8 სექტემბერი კატეგორია:მონაკოს ფეხბურთელები
კლაუსტროფობია
კლაუსტროფობიით დავადებული ხალხი ვარდებიან პანიკაში ან უბრალოდ განიცდიან შიშს ჩაკეტილ სივრცეში, როგორიცაა ლიფტი, მატარებელი, ან თუნდაც კარავი. ბრბოში ყოფნის შიშიც კლაუსტროფობიის ფორმაა. მათ სამკურნალოდ ძირითადად უნიშნავენ ანტიდეპრესანტებს.
იხილეთ აგრეთვე
კატეგორია:ფობიები
მაჟეიკიაი
მაჟეიკიაი (Mažeikiai, Możejki, Можейки) — ქალაქი ლიეტუვაში ტელშიაის მაზრისა და მაჟეიკის რაიონის ადმინისტრაციული ცენტრი,მდებარეობს ტელშიაიდან ჩრდილოეთით 46 კილომეტრზე. ქალაქში არის ნავთობგადამამუშავებელი ქარხანა (Mažeikių nafta).
სქოლიო
კატეგორია:ლიეტუვის ქალაქები
გვანცელაძე
კატეგორია:ქართული გვარები
ნჯამენა
ნჯამენა (N’Djamena; نجامينا) — ჩადის დედაქალაქი და უდიდესი ქალაქი. 2009 წლის აღწერის მონაცემებით, მისი მოსახლეობა 951 418 ადამიანს შეადგენს. ქალაქი ნჯამენა ასევე ქვეყნის 23 ადმინისტრაციული რეგიონიდან ერთ-ერთის — ნჯამენის რეგიონის ადმინისტრაციული ცენტრია და დაყოფილია 10 საქალაქო რაიონად. მდინარე შარის და მდინარე ლოგონის შესართავის სიახლოვეს აგებულია პორტი, რომელიც კამერუნის ქალაქ კუსერის მოპირდაპირედ მდებარეობს. ეს უკანასკნელი და ნჯამენა ერთმანეთთან ხიდითაა დაკავშირებული. მრეწველობის მთავარი დარგებია ხორცის, თევზისა და ბამბის წარმოება. მიუხედავად სამოქალაქო კონფლიქტებისა, ნჯამენა ჩადის ეკონომიკური აქტივობის ცენტრად რჩება.
ისტორია
ქალაქი დაარსდა 1900 წელს ფრანგი კოლონიზატორების მიერ და მას ისინი იყენებდნენ, როგორც სამხედრო საყრდენ პუნქტს ფორტ-ლამის სახელწოდებით (ამ მომენტამდე ბრძოლაში გარდაცვლილი ფრანგი მეთაურის ფრანსუა-ჟოზეფ-ამედე ლამის პატივსაცემად). 1904 წლიდან ის შედიოდა საფრანგეთის კოლონია უბანგი-შარის შემადგენლობაში. 1910 წელს ქალაქი უკვე ეკუთვნოდა საფრანგეთის ეკვატორულ აფრიკას. 1958 წლიდან 1960 წლამდე ფორტ-ლამი იყო ჩადის ავტონომიური რესპუბლიკის დედაქალაქი, ხოლო 1960 წლის შემდეგ გახდა დამოუკიდებელი ჩადის რესპუბლიკის დედაქალაქი. ქალაქის თანამედროვე დასახელება გამოიყენება 1973 წლიდან.
2006 წლის 13 აპრილს გაერთიანებულმა ფრონტმა დემოკრატიული ცვლილებებისთვის ჯარმა სცადა ქალაქის დაპყრობა, მაგრამ მარცხი განიცადა ნჯამენისათვის ბრძოლის მსვლელობისას. 2008 წლის 2 თებერვალს ამბოხებულთა ძალებმა ხელახლა სცადეს ქალაქის დაპყრობა, მაგრამ 2 დღის შემდეგ იძულებულები გახდნენ უკან დაეხიათ. დღეისათვის ქალაქში არსებობს თანამედროვე ევროპული მშენებლობის მცირე რაოდენობის ქვის შენობები, მაგრამ დედაქალაქის ნაგებობათა ძირითად მასას შეადგენენ ქოხები და თიხისგან აგებული სახლები.
გეოგრაფია
ქალაქი მდებარეობს ქვეყნის სამხრეთ-დასავლეთ ნაწილში, მდინარე შარის მარჯვენა ნაპირზე, მასთან მდინარე ლოგონის შეერთების ადგილიდან სიახლოვეს, ზღვის დონიდან 299 მეტრ სიმაღლეზე. მისი ტერიტორია იმყოფება საკმაოდ ჭაობიან ადგილზე.
კლიმატი
კლიმატი საკმაოდ ცხელია, სუბეკვატორული, ატარებს გამოკვეთილ მუსონურ თვისებებს. ყველაზე უფრო ცხელი თვეა — აპრილი, ნოტიო სეზონის დადგომამდე, ყველაზე უფრო ცივი — დეკემბერი. ცხელა მთელი წლის განმავლობაში, აპრილში ტემპერატურამ შეიძლება მიაღწიოს +46 °C-ს. აბსოლუტური მინიმუმი შეადგენს +8 °C-ს (დეკემბერი და იანვარი). ნოტიო სეზონი გრძელდება მაისიდან ოქტომბრის ჩათვლით, დანარჩენ დროს წვიმები საკმაოდ იშვიათობაა.
ნჯამენა მდებარეობს პრაქტიკულად საჰელის ცენტრში, რეგიონის, რომელიც გარდამავალია სამხრეთში მდებარე უფრო ნოტიო და ნაყოფიერ სავანასა და ჩრდილოეთში მდებარე საჰარას შორის. ნჯამენისთვის დამახასიათებელია საკმაოდ ცხელი სუბეკვატორული კლიმატი მოკლე, მაგრამ ძლიერი ნოტიო სეზონით ივნისიდან სექტემბრის ჩათვლით და ხანგრძლივი მშრალი სეზონით, რომლის პიკია ნოემბრიდან მარტის ჩათვლით, როდესაც წვიმები პრაქტიკულად არ მოდის.
ტემპერატურა ნჯამენაში მთელი წლის განმავლობაში საკმაოდ მაღალია და შეიძლება ჩრდილში +45 °C-საც ასცდეს, ხოლო თვის საშუალო ტემპერატურა ყველაზე უფრო მაღალია აპრილ-მაისში და შეადგენს +33 °C-ს, იანვარში ეცემა +23 °C-მდე, მაგრამ ამ დროს დგება მშრალი სეზონი, რომლის დროსაც ნალექები გამორიცხულია. ნალექების წლის საშუალო რაოდენობა შეადგენს დაახლოებით 500 მმ-ს.
დემოგრაფია
მოსახლეობა 2009 წლია აღწერის მონაცემებით შეადგენს 951 418 ადამიანს.
ძირითადი ეთნიკური ჯგუფები: ტუბუ (16,97 %); არაბები (11,08 %); ჰაჯარაი (9,15 %); ნგამბაიე (6,41 %); ბილალა (5,83 %); კანემბუ (5,80 %); მაბა (4,84 %); კანური (4,39 %); გორი (3,32 %); კუკა (3,20 %); სარა (2,24 %) და ბარმა (2,10 %). ოფიციალური ენებია ფრანგული და არაბული, მაგრამ ქალაქის მაცხოვრებლები ასევე ლაპარაკობენ ნილო-საჰარული, აფრაზიული და ნიგერ-კონგოს ოჯახის ენებზე. მორწმუნეთა შორის ჭარბობენ მუსლიმები; ქრისტიანები ცოტა უფრო ნაკლებია. ადგილობრივი მოსახლეობის ნაწილი აფრიკული ტრადიციული რელიგიების მიმდევრებია.
ქალაქის მოსახლეობის რაოდენობის დინამიკა წლების მიხედვით:
ტრანსპორტი
ქალაქი ტრანსსაჰელის მაგისტრალის აღმოსავლეთის ბოლო პუნქტია; ამას გარდა, ნჯამენა ავტოქსელით დაკავშირებულია აღმოსავლეთ და ცენტრალურ აფრიკასთან. ქალაქის შემოგარენში მდებარეობს ნჯამენის საერთაშორისო აეროპორტი. სარკინიგზო კავშირი ქალაქთან არ არსებობს.
განათლება
ქალაქის მოზრდილი მოსახლეობის ნახევარზე მეტი განათლებულია. მასწავლებლების და სოციალური სფეროს მომსახურეების ძირითად მასას შეადგენენ ფრანგები. 1971 წელს ქალაქში გაიხსნა ნჯამენის უნივერსიტეტი, სადაც სწავლება მიმდინარეობს ფრანგულ ენაზე, ხოლო 1991 წელს — კინგ-ფაისალის უნივერსიტეტი, სადაც სწავლება მიმდინარეობს არაბულ ენაზე. ქალაქში ასევე არსებობს ზოოტექნიკის და ვეტერინარიის ინსტიტუტი, ჰუმანიტარული მეცნიერებების ეროვნული ინსტიტუტი, ტროპიკული ქვეყნების მეცხოველეობის და ვეტერინარიის ინსტიტუტი, მებამბეობის ინსტიტუტი, ადმინისტრაციის ეროვნული სკოლა, ეროვნული მუზეუმი.
სქოლიო
კატეგორია:ჩადის ქალაქები კატეგორია:აფრიკის დედაქალაქები
დმიტრიევკა (ბლაგოვეშჩენსკის რაიონი)
დმიტრიევკა (Дмитриевка; Дмитриевка) — სოფელი რუსეთის ფედერაციაში, ბაშკირეთის რესპუბლიკის ბლაგოვეშჩენსკის რაიონში.
2010 წლის მონაცემებით, სოფელში ცხოვრობს 343 ადამიანი. რაიონულ ცენტრ ბლაგოვეშჩენსკიდან დაშორებულია 12 კილომეტრით. უახლოესი რკინიგზის სადგურია ზაგოროდნაია, რომელიც დაშორებულია 34 კმ-ით.
2002 წლის აღწერის მიხედვით, მოსახლეობის უმრავლესობას რუსები შეადგენენ (91%).
კოლუმბია 1932 წლის ზაფხულის ოლიმპიურ თამაშებზე
კოლუმბიამ ზაფხულის ოლიმპიურ თამაშებზე პირველად იასპარეზა 1932 წელს, აშშ-ის ქალაქ ლოს-ანჯელესში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1932 წლის ზაფხულის ოლიმპიურ თამაშებზე კატეგორია:კოლუმბია ზაფხულის ოლიმპიურ თამაშებზე კატეგორია:სამხრეთ ამერიკის ქვეყნები ზაფხულის ოლიმპიურ თამაშებზე
490
თარიღი უცნობია
*
ბრწყინვალების საპრეზიდენტო ორდენი
250პქ|მინი|მარჯვნივ|ბრწყინვალების საპრეზიდენტო ორდენი ბრწყინვალების საპრეზიდენტო ორდენი — საქართველოს სახელმწიფო ჯილდო, რომელსაც გასცემს საქართველოს პრეზიდენტი. შემოღებულია 2009 წლის 31 ივლისს. ენიჭება კულტურის, განათლების, მეცნიერების, ხელოვნების, სპორტისა და სხვა დარგის გამოჩენილ მოღვაწეებს საზოგადოებრივი ცხოვრების შესაბამის სფეროში გამორჩეული მიღწევებისათვის და საქართველოს წინაშე აღმატებული ღვაწლისათვის.
აღწერა
ბრწყინვალების საპრეზიდენტო ორდენი არის ოქროსფერი ვარსკვლავი. ორდენის ავერსზე დიდ ვარსკვლავში არის თეთრი მინანქარი წითელი კონტურით, ბოლოები აქვს ოქროსფერი. ვარსკვლავის ფონი არის გაფორმებული დამუშავებული ოქროსფერი ორნამენტებით. ცენტრში, ოქროსფერ ფონზე გამოსახულია პრეზიდენტის რეზიდენცია, ზევიდან რელიეფურად (ამოწეული) — საქართველოს გერბი. ორდენს მეორე მხრიდან აქვს სამაგრი.
ბრწყინვალების საპრეზიდენტო ორდენი და მისი ესკიზი დამზადებულია ლიეტუვის ზარაფხანაში.
სქოლიო
კატეგორია:საქართველოს სახელმწიფო ჯილდოები
გვენეტაძე
იხილეთ აგრეთვე
კატეგორია:ქართული გვარები
Asperdaphne ula
Asperdaphne ula — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
Wide Awake in America
Wide Awake in America — ირლანდიური როკ-ჯგუფ U2-ს EP, რომელიც გამოვიდა 1985 წელს. მასში შეტანილია ორი საკონცერტო გამოსვლა 1984-1985 წლის ტურებიდან, სადაც სრულდებოდა სიმღერები ალბომიდან The Unforgettable Fire. დისკზე ასევე ჟღერს სინგლების ორი B-მხარე.
სქოლიო
კატეგორია:U2-ს EP-ები კატეგორია:U2-ს საკონცერტო ალბომები კატეგორია:1985 წლის EP-ები კატეგორია:1985 წლის საკონცერტო ალბომები კატეგორია:Island Records-ის EP-ები კატეგორია:Island Records-ის ალბომები კატეგორია:საკონცერტო EP-ები კატეგორია:ალბომები ბრაიან ინოს პროდიუსერობით კატეგორია:ალბომები დენიელ ლანუას პროდიუსერობით კატეგორია:ალბომები ტონი ვისკონტის პროდიუსერობით კატეგორია:ალბომები ბონოს პროდიუსერობით კატეგორია:ალბომები The Edge-ის პროდიუსერობით
ნაბუნტურანი
ნაბუნტურანი (ოფიციალურად ნაბუნტურანის მუნიციპალიტეტი; Lungsod sa Nabunturan; Bayan ng Nabunturan) ― პირველი კლასის მუნიციპალიტეტი დავაო-დე-ოროს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 84 340 ადამიანს შეადგენს. მოიცავს 28 ბარანგაის.
ბერმუდო III (ლეონი)
thumb|ბერმუდო III ბერმუდო III (Bermudo III; დ. 1010 — გ. 4 სექტემბერი, 1037) — ლეონის მეფე 1028–1037 წლებში. ალფონსო II-ის ვაჟი.
1034 წელს ნავარის მეფემ სანჩო დიდმა დაიწყო ბერმუდოსთან ომი სასაზღვრო რეგიონებისთვის, დაამარცხა და მოკლე ხანში ლეონი მთლიანად დაიპყრო, გალისიის გარდა. 1037 წელს, სანჩოს სიკვდილის შემდეგ, ბერმუდომ დაიწყო ომი მის ვაჟებთან — ფერდინანდთან და გარსიასთან. სისხლისმღვრელი ბრძოლა მოხდა მდინარე კარიონესთან. ბერმუდო წინა რიგებში იბრძოდა და შუბით მოკლეს. მისი სიკვდილით დასრულდა ლეონის დინასტია.
ლიტერატურა
კატეგორია:ლეონის მეფეები კატეგორია:დაბადებული 1010 კატეგორია:გარდაცვლილი  4 სექტემბერი კატეგორია:გარდაცვლილი 1037 კატეგორია:ბრძოლის ველზე დაღუპული მონარქები
ჰიფუმი აბე
ჰიფუმი აბე (დ. 9 აგვისტო, 1997) — იაპონელი ძიუდოისტი. ასპარეზობს -66კგ წონით კატეგორიაში. 2017 და 2018 წლებში გახდა მსოფლიო ჩემპიონი. 2019 წელს, მსოფლიო ჩემპიონატზე მოიპოვა ბრინჯაოს მედალი. მისი და არის ძიუდოისტი უტა აბე.
აგორაფობია
აგორაფობია (ბერძნ. αγοραφοβία - „სივრცის შიში“, — αγορά აგორა – „სივრცე“, „ბაზარი“ და φόβος ფობოს – „შიში“) არის შიში გახსნილი სივრცის მიმართ.
აგორაფობიით შეპყრობილი ხალხი განიცდის შიშს დიდ მოედნებში, ცარიელ ქუჩებში, ან გახსნილ მდელოში. გახსნილი სივრცის გარდა, აგორაფობიკებს ასევე ეშინიათ ხალხმარავალი ადგილების. თვით სიტყვა აგორას (ბერძნ. αγορά) პირველი მნიშვნელობაა ბაზარი, რაც ხალხმრავლობასთან იყო გაიგივებული. ეს ხალხი უსაფრთხოდ თავს მარტო შენობაში გრძნობენ, სადაც სრულიად მარტო ან ცოტა ხალხი არის. ყოველგვარი საზოგადოებრივი ადგილები მათ აშინებთ, ისინი მარტო მოგზაურობასაც ვერ ახერხებენ ამ შიშის გამო.
აგროფობია შეიძლება გამოწვეული იყოს ნერვული დარღვევისა ან ფსიქიკური დაავადების შედეგად.
იხილეთ აგრეთვე
კატეგორია:ფობიები
Anemone nemorosa
გავრცელებულია ევროპისა და ხმელთაშუაზღვისპირეთის ტყის ზონაში. მეტწილად იზრდება ფართოფოთლოვან ტყეებში. ფესურა ჰორიზონტალური და ცილინდრული აქვს. ყვავილები თეთრი ფერისაა. მრავალრიცხოვანი თესლი მწიფდება ივნისში. შხამიანი მცენარეა.
რესურსები ინტერნეტში
კატეგორია:ბაიასებრნი
კოლუმბია 1936 წლის ზაფხულის ოლიმპიურ თამაშებზე
კოლუმბიამ ზაფხულის ოლიმპიურ თამაშებზე მეორედ იასპარეზა 1936 წელს, გერმანიის დედაქალაქ ბერლინში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1936 წლის ზაფხულის ოლიმპიურ თამაშებზე კატეგორია:კოლუმბია ზაფხულის ოლიმპიურ თამაშებზე კატეგორია:სამხრეთ ამერიკის ქვეყნები ზაფხულის ოლიმპიურ თამაშებზე
სახალინი
thumb|250პქ|სახალინი სახალინი (Сахалин) — კუნძული აზიის აღმოსავლეთ ნაპირთან, შედის რუსეთის სახალინის ოლქში. გარს აკრავს იაპონიისა და ოხოტის ზღვები. კონტინენტისაგან გამოყოფილია თათრის სრუტით, კუნძულ ჰოკაიდოსაგან - ლაპერუზის სრუტით. გადაჭიმულია 948 კმ-ზე, საშუალო სიგანე დაახლოებით 100 კმ, მინიმალური - 6 კმ. ფართობი - 76,4 ათასი კმ². სახალინის ნაპირები სუსტადაა შეჭრილ-შემოჭრილი. დიდი ყურეებია ანივა და მოთმინების ყურე. ნახევარკუნძულებია: შმიდტის, მოთმინების, ტონინ-ანივისა და კრილიონის. რელიეფში ჭარბობს დაბალი და საშუალო სიმაღლის მთები, ჩრდილოეთ ნაწილში დაბლობი ვაკეა.
რესურსები ინტერნეტში
კატეგორია:რუსეთის კუნძულები
ბასტიან შვაინშტაიგერი
ბასტიან შვაინშტაიგერი (Bastian Schweinsteiger; დ. 1 აგვისტო, 1984, კოლბერმოორი, გერმანია) — გერმანელი ფეხბურთელი, თამაშობდა ნახევარმცველის პოზიციაზე. 2014 წელს გერმანიის ნაკრებიდან ფილიპ ლამის წასვლის შემდეგ გახდა ნაკრების კაპიტანი. შვაინშტაიგერი 13 წლის განმავლობაში მშობლიურ კლუბში, „ბაიერნში“, ასპარეზობდა. 30 წლის ასაკში კი „მანჩესტერ იუნაიტედში“ გადავიდა.
პირადი ცხოვრება
2016 წლის 12 ივლისს შვაინშტაიგერი დაქორწინდა ჩოგბურთელ ანა ივანოვიჩზე.
სქოლიო
კატეგორია:დაბადებული 1 აგვისტო კატეგორია:დაბადებული 1984 კატეგორია:გერმანელი ფეხბურთელები კატეგორია:გერმანიის ბუნდესლიგის ფეხბურთელები კატეგორია:მსოფლიო ჩემპიონები ფეხბურთში კატეგორია:ბაიერნი II-ის ფეხბურთელები კატეგორია:მიუნხენის ბაიერნის ფეხბურთელები კატეგორია:პრემიერ ლიგის ფეხბურთელები კატეგორია:მანჩესტერ იუნაიტედის ფეხბურთელები კატეგორია:MLS-ის ფეხბურთელები კატეგორია:ჩიკაგო ფაიერის ფეხბურთელები კატეგორია:გერმანიის ნაკრების ფეხბურთელები კატეგორია:2004 წლის ევროპის საფეხბურთო ჩემპიონატის ფეხბურთელები კატეგორია:2005 წლის ფიფა-ს კონფედერაციის თასის ფეხბურთელები კატეგორია:2006 წლის მსოფლიო საფეხბურთო ჩემპიონატის ფეხბურთელები კატეგორია:2008 წლის ევროპის საფეხბურთო ჩემპიონატის ფეხბურთელები კატეგორია:2010 წლის მსოფლიო საფეხბურთო ჩემპიონატის ფეხბურთელები კატეგორია:2012 წლის ევროპის საფეხბურთო ჩემპიონატის ფეხბურთელები კატეგორია:2014 წლის მსოფლიო საფეხბურთო ჩემპიონატის ფეხბურთელები კატეგორია:2016 წლის ევროპის საფეხბურთო ჩემპიონატის ფეხბურთელები
ბელგიის ტურიზმი
მინი|250პქ|სასტუმრო [[ბრიუსელი|ბრიუსელში, გრან-პლასზე]] ტურიზმი ბელგიაში ქვეყნის ინდუსტრიის ერთ-ერთი მნიშვნელოვანი დარგია და ხელმიწაწვდომია მთელი ევროპიდან, რაც ბელგიას პოპულარულ ტურისტულ დანიშნულებად აქცევს. ტურიზმის ინდუსტრია ბელგიის მთლიანი შიდა პროდუქტის 2,8 % აწარმოებს და ასაქმებს დასაქმებული მოსახლეობის 3,3 %-ს. 2005 წელს ბელგიას 6,7 ადამიანი ესტუმრა. მათი ორი მესამედი მეზობელი ქვეყნებიდან — საფრანგეთიდან, ნიდერლანდებიდან, გაერთიანებული სამეფოდან და გერმანიიდან ჩამოვიდა.
1993 წელს, ტურიზმში დასაქმებული იყო მთლიანი სამუშაო ძალის 2 %, ბევრად ნაკლები, ვიდრე მეზობელი ქვეყნების შემთხვევაში. ტურიზმის ინდუსტრიის უმეტესი ნაწილი განლაგებულია მაღალგანვითარებულ სანაპირო ზოლსა და არდენების რეგიონში. კულტურულ ტურიზმში მრავალ ადამიანს იზიდავს ქალაქები: ბრიუსელი, ბრიუგე, გენტი, ანტვერპენი, ლევენი, მეხელენი.
2007 წლის მსოფლიო ეკონომიკურ ფორუმზე, ბელგიამ 21-ე ადგილი დაიკავა მოგზაურობისა და ტურიზმის კონკურენტუნარიანობის ინდექსით, ყველა მეზობელ ქვეყანაზე დაბალი მაჩვენებელი. 2005 წელს, ბელგიამ საერთაშორისო ტურიზმიდან 9,863 მლრდ აშშ დოლარი მიიღო.
სქოლიო
კატეგორია:ბელგიის ტურიზმი
პიკარესკული რომანი
პიკარესკული რომანი (ესპ. „novela picaresca“, სიტყვიდან pícaro, რაც ქართულად ნიშნავს ცრუპენტელას, თაღლითს, ავანტიურისტს), რომანის ჟანრის ნაირსახეობა. ასეთი ჟანრის ნაწარმოებში სპეციფიკური ხერხებით მოთხრობილია გაიძვერა გმირის ან პერსონაჟების თავგადასავალი.
წარმომავლობა
პიკარი (picaro) ესპანური სიტყვაა და თაღლითს, გაიძვერას, გაქნილს, ცუღლუტს ნიშნავს. პაკარესკული რომანი, ანუ რომანი, რომლის მთავარი გმირი პიკაროა, ლიტერატურული ჟანრია, რომელიც მე-16 საუკუნის "ოქროს ხანის" ესპანეთში შეიქმნა (თუმცა მისი ნიშნები ანტიკური ხანის თხზულებებშიც მოიპოვება, მაგალითად, პეტრონიუსის „სატირიკონში“, აპულეუსის „ოქროს ვირში“, აგრეთვე მე-16 საუკუნის დამდეგს გამოცემულ უცნობი გერმანელი ავტორის „ოილენშპიგელის თავგადასავალში“ და სხვ.). ნამდვილი პიკარესკული რომანის პირველ ნიმუშად ანონიმი ავტორის თხზულება „ლასარილიო ტორმესელის ცხოვრება“ ითვლება.
`ლასარილიო ტორმესელის ცხოვრების“ მთარგმნელის, პეტრე უმიკაშვილის წინასიტყვაობიდან თაღლითური რომანების წარმოშობის შესახებ წიგნში დიეგო ხურტრადო მენდოზას „ლაზარილიო ტორმესელი“, ტფილისი, 1899, გვ. 4-5:
პიკარესკული ჟანრის სათავეები
პირველი პიკარესკული (თაღლითური) ქართული რომანი მეოცე საუკუნეში დაიწერა – მიხეილ ჯავახიშვილის „კვაჭი კვაჭანტირაძე“ (1925 წ.).
მანამდე მკვლევარებს პიკარესკული რომანის ელემენტები შენიშნული აქვთ როგორც იოანე ბატონიშვილის „კალმასობაში“, ასევე სულხან-საბა ორბელიანის „სიბრძნე სიცრუისაში“.
გიორგი გაჩეჩილაძე წერს:
აკაკი გაწერელია მიანიშნებს პიკარესკული ნოველის კომპოზიციურ ნათესაობაზე „ქილილა და დამანას“, „თიმსარიანსა“ და სულხან-საბა ორბელიანის „სიბრძნე სიცრუისასთან“.
პირველი ქართული პიკარესკული ნოველა
ნამდვილი პიკარო ქართულ ლიტერატურაში პირველად ბარბარე ჯორჯაძემ დახატა ნოველაში „ტიტია და ივანე“. თუმცა ნოველის მთავარი პერსონაჟები დროის გასატარებლად სოფლიდან ქალაქში პირველად ჩამოსული ახალგაზრდა აზნაურები არიან, რასაც მათი სახელების სათაურად გატანაც მოწმობს, მაგრამ მათი „მასპინძელი“ ქალაქელი თაღლითი, ისაკა ქლესოვი იმდენად კოლორიტული სახეა, რომ „ტიტია და ივანე“ შეიძლება პირველ ქართულ პიკარესკულ ნოველად ჩაითვალოს.
თანამედროვე პიკარო
მინიატიურა|კვაჭი კვაჭანტირაძე – 1925 წლის ილუსტრაცია ქართული პიკარესკული ლიტერატურაა: მიხო მოსულიშვილის თაღლითური რომანი „ფრენა უკასროდ“, ელგუჯა თავბერიძის დოკუმენტური რომანი „აირევი ივერია ანუ ჯენტლმენ სოლომონ აშორდიას ცხოვრება და შეხედულებანი“. გამოქვეყნდა საყურადღებო წერილები: ამირან გომართელის „კვაჭი კვაჭანტირაძე“ – თაღლითური რომანის ქართული ნიმუში“, როსტომ ჩხეიძის „თაღლითის პატიოსნება“; მანანა კვაჭანტირაძის „ტრიქსტერი როგორც ანტიგმირი“; ეკატერინე ნიკოლაიშვილმა დაიცვა სადოქტორი დისერტაცია „ესპანური პიკარესკული რომანის ტენდენციები XVIII საუკუნის ინგლისურ ლიტერატურაში“.
რესურსები ინტერნეტში
კატეგორია:გამონაგონი კატეგორია:ლიტერატურული ჟანრები კატეგორია:პიკარესკული რომანები
491
თარიღი უცნობია
*
Asperdaphne vercoi
Asperdaphne vercoi — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ევა კესიდი
ევა მერი კესიდი (Eva Marie Cassidy; დ. 2 თებერვალი, 1963, ვაშინგტონი, აშშ ― გ. 2 ნოემბერი, 1996, ბოუი, მერილენდი, აშშ) — ამერიკელი ვოკალისტი, რომელიც ბრიტანულმა გაზეთმა „The Guardian“ „მისი თაობის უდიადესი ხმის პატრონად” შერაცხა. მისი მრავალფეროვანი რეპერტუარი ჯაზისაგან, ბლუზისაგან, ფოლკისაგან, გოსპელისაგან და პოპისაგან შედგებოდა. ევას მის მშობლიურ ქალაქ ვაშინგტონი, აშშ-ის გარეთ თითქმის არავინ იცნობდა, როდესაც ის 1996 წელს მელანომით გარდაიცვალა. თუმცა, მისი გარდაცვალების შემდეგ გამოცემული სიმღერათა კრებულების გაყიდვის რაოდენობამ ოთხ მილიონს გადააჭარბა, ხოლო 2001 წლის დასაწყისში გამოცემულმა ალბომმა Songbird ინგლისის ალბომთა რეიტინგში პირველ ადგილს მიაღწია.
ბიოგრაფია
ევა კესიდი ჰიუ და ბარბარა კესიდების ოთხშვილიან ოჯახში მესამე იყო. ის პატარაობიდანვე ამჟღავნებდა არტისტულ და მუსიკალურ ნიჭს. ცხრა წლის რომ გახდა, მამამ გიტარაზე დაკვრა ასწავლა და მანაც საოჯახო წვეულებებზე დაიწყო დაკვრა.
თვრამეტი წლისამ კი პროფესიული კარიერა დაიწყო. იგი უკრავდა ვაშინგტონის ერთ-ერთ ბენდში „იზი სთრით” (Easy Street). ბენდი სხვადასხვა სტილის მუსიკას უკრავდა და სიმღერებს ქორწილებზე, კორპორაციულ წვეულებებზე და გაბოლილ ბარებში ასრულბდა. ევა ასევე ბოუიში, მერილენდის შტატში, მღეროდა.
1982 წლის ზაფხულში ევა კვირაში ექვსი დღე უკრავდა, მერილენდის „Wild World” პარკში. ბენდში მისი ძმაც მონაწილეობდა. ამ დროისათვის ევა კესიდის უკვე ჩაწერილი ჰქონდა ის სიმღერები, რომლებმაც მას გარდაცვალების შემდეგ სახელი გაუთქვა მსოფლიოში.
1980-იან წლებში ევა სხვადასხვა ბენდებში მონაწილეობდა, მათ შორის სოულისა და მოტოუნის სტილზე ორიენტირებულ ბენდში „The Honeybees”, ასევე ტექნო-პოპის ორიგინალურ ბენდში „Characters Without Names” (მოგვიანებით ამ ბენდს „Method Actor” ეწოდა).
ამ პერიოდის განმავლობაში ევა ასევე მუშაობდა პროოაგატორად ავეჯის დიზაინერად ანაპოლისში, მერილენდის შტატში. 1986 წელს ევამ გაიცნო ბასისტი და ხმოვანი ჩანაწერების ინჟინერი კრის ბიონდო (Chris Biondo). იგი დაეხმარა ევას რამდენიმე შოუში შემცვლელ მომღერლის სამუშაოზე მოწყობაში. 1990 წელს დაიქირავა ე.წ. „ევა კესიდის ბენდი”, რომელიც შედგებოდა კრის ბიონდოსაგან, ლენი უილიამსისგან (Lenny Williams), ქეით გრაიმისგან (Keith Grimes) და რეის მაკლეოდისგან (Raice McCleod) და ვაშინგტონის რეგიონში ხშირი გამოსვლები დაიწყო.
1992 წელს კრის ბიონდომ ევას ჩანაწერები ჩაკ ბრაუნს (Chuck Brown) მოასმენინა. ბრაუნი, რომელიც ყველაზე მეტად „go-go” მომღერლის სტატუსით არის ცნობილი, წარმატებული ჯაზის და ბლუზის ვოკალისტია. ამან შედეგად ევას პირველი კომერციული ჩანაწერის შექმნას დაუდო საფუძველი: ევა კესიდისა და ჩაკ ბრაუნის დუეტური ალბომი The Other Side; ალბომში შედიოდა ისეთი კლასიკური სიმღერების შესრულებები, როგორიცაა "Fever", ბილი ჰოლიდეის (Billie Holiday) „God Bless the Child” და ევა კესიდის ყველაზე გახმაურებული ინტერპრეტაცია სიმღერისა „Over the Rainbow”. დამოუკიდებლად გამოცემულმა ამ ალბომმა სხვადასხვა ჩამწერი კომპანიების ყურადღება მიიზიდა, თუმცა ყველა შემოთავაზება ევა კესიდისაგან ერთ გარკვეულ სტილში კონცენტრირებას ითხოვდა (მაგ. პოპი ან ჯაზი), რაზეც იგი გადაჭრით ამბობდა უარს.
1996 წლის იანვარში ევამ ჩაწერა ალბომი „Live at Blues Alley”, რომლის შესახებაც მოგვიანებით გაზეთი „ვაშინგტონ პოსტი” წერდა: „მისი შესრულებით ნებისმიერი სიმღერა საუკეთესოდ მოგეჩვენებათ”. ევა კესიდის ალბომი არ მოეწონა და დაუყოვნებლივ განაგრძო მუშაობა სტუდიურ ალბომზე, რომელიც მისი გარდაცვალების შემდეგ 1997 წელს გამოვიდა, სახელით „Eva by Heart”.
1996 წლის ივლისში, „Live at Blues Alley” ალბომის წარსადგენ ერთ-ერთ გამოსვლისას ევას ბარძაყები ატკივდა, რაც მძიმე სამღებრო სამუშაოებით იყო გამოწვეული. მას ტკივილი გაუძლიერდა და რამდენიმე კვირის შემდეგ მელანომას, კანის სიმსივნის იშვიათი ფორმის დიაგნოზი დაუსვეს. დიაგნოზის დასმის დროს დაავადების მკურნალობა სამწუხაროდ უკვე გვიანი იყო. ევას ჯანმრთელობა თანდათან უარესდებოდა და მისი ბოლო გამოსვლა 1996 წლის სექტემბერში შედგა, სადაც მან მეგობრებსა და თაყვანისმცემლებს „What a Wonderful World” უმღერა.
როდესაც მოგვიანებით ევა ჯონს ჰოპკინზის ჰოსპიტალში მოათავსეს, მნახველი მეგობრების ნაკადი არ წყდებოდა. მათ ევასთან ყვავილები და ხილი მოჰქონდათ. ვინაიდან ევას ყველა მნახველის პირადად მიღება ჯანმრთელობის გაუარესების გამო ვეღარ შეეძლო, მან ფურცელი და ფანქრები მოითხოვა. ამგვარად ყველა სტუმარს შეეძლო მისთვის მიეწერა ან დაეხატა რამე. ლიფტიდან გადმოსვლისას ჰოსპიტალის პერსონალს თვალწინ ლამაზი სურათი გადაეშალა: დერეფნები სასვე იყო ევას მეგობრებითა და თაყვანისმცემლებით, რომლებიც მიწაზე ისხდნენ, ევას სურათებს უხატავდნენ და ერთმანეთს ეცნობიერებოდნენ. ევა კი ყველა ნაჩუქარ ნახატს საწოლის ბოლოს დიდ კედელზე კიდებდა, რათა ყოველთვის შეძლებოდა მათი დანახვა. მოგვიანებით, როდესაც რომელიმე მეგობარი მის პალატაში შედიოდა, ევა მუდამ სამადლობელი ბარათების წერით გართული ხვდებოდა. ეს ევას დიდ ძალისხმევად უჯდებოდა, მაგრამ მას არ დაზარებია ყველასთვის სამადლობელო წერილი მიეწერა. ევა კესიდი 1996 წლის 2 ნოემბერს აღესრულა. იგი მხოლოდ 33 წლის იყო.
აკომპანიმენტები და დუეტები
ევა კესიდის სამომღერლო კარიერის მეორე ეტაპზე მას შემდეგი მუსიკოსები ახლდა:
აღიარება და პოპულარობა გარდაცვალების შემდეგ
1998 წელს გამოვიდა ევას სიმღერათა კრებული „Songbird”. ეს ალბომი რამდენიმე წელი მსმენელის ყურადღების მიღმა დარჩა, სანამ ბი-ბი-სის „Radio Two”-ს წამყვანმა ტერი ვოგანმა (Terry Wogan) მისი პროდიუსერის პოლ ვოლტერსის რჩევით სიმღერები რადოში არ გააჟღერა. 2001 წელს, მას შემდეგ რაც ბი-ბი-სის სატელევიზიო შოუში „Top Of The Pops 2” ევას შესრულებული სიმღერა „Over The Rainbow”-ს კლიპი ფართო აუდიტორიას გააცნო, ალბომმა გაერთიანებული სამეფოს ალბომების რეიტინგში პირველ ადგილს მიაღწია. სტინგმა, (კომპოზიტორი და მომღერალი, რომელმაც „Fields of Gold” დაწერა) როგორც ამბობენ მისი სიმღერის ევასეული შესრულების მოსმენისას ცრემლები ვერ შეიკავა. ალბომმა Songbird ევროპაშიც მნიშვნელოვან წარმატებას მიაღწია, ხოლო შეერთებულ შტატებში ოქროს სტატუსი მიიღო.
ამის შემდეგ გამოვიდა რამდენიმე CD: Time After Time (2000), Imagine (2002) და "American Tune" (2003). 2001 წელს გაერთიანებლ სამეფოში გამოიცა წიგნი Songbird, სადაც მოთხრობილია ევას ცხოვრებასა და მოღვაწეობაზე. წიგნი ოჯახის წევრებისა და ახლო მეგობრების მონათრობს ეფუძნება. წიგნის ყდიანი გამოცემის გაყოდვათა რაოდენომამ 100,000 გადააჭაბა. 2003 წლის ბოლოს ასეცე გამოიცა წიგნის ამერიკული გამოშვება (რბილი ყდით, გამომცემლობა: Gotham Books, a division of Penguin Group USA). ამერიკულ გამოშვებაში რამდენიმე დამატებითი თავი შევიდა.
2001 წლის მარტში ABC-ს შოუმ Nightline შეერთებულ შტატებში გახმაურებული მოკლემეტრაჟიანი დოკუმენტური ფილმი გაუშვა ევა კესიდის შესახებ. იგივე ფილმი გადაიცა ინგლისური ტელეარხის ITV-ს ეთერში 2001 წლის მაისში.
2002 წელს ფიგურულმა მოცეკვავე მიშელ კვანმა ევას კესიდის მუსიკა ახალ აუდიენციას გააცნო. მან თავისი გამოსვლა 2002 წლის ზამთრის ოლიმპიადის გალაზე ევა კესიდის „Fields of Gold”-ის ფონზე შეასრულა (მიშელმა იგივე გაიმეორა 2002 წლის „ჩრდილოეთ ზაფხულის ტურნეზე”). ამისათვის მიშელი ჩამწერმა კომპანიამ ოქროს ჩანაწრით დააჯილდოვა. ევას შესრულებული სიმღერა „Kathy's Song” გამოყენებულია მხატვრულ ფილმში „მანჰეტენელი მოახლე” (Maid in Manhattan). ეს ფილმიც 2002 წელს გამოვიდა. ფილმში სიმღერა სცენარისტის პოლ საიმონის (Paul Simon) რეკომენდაციით მიიღეს.
2003 წელს ინგლისში მოღვაწე ქართველმა მომღერალმა ქეთი მელუამ თავისი სიმღერა „Faraway Voice” ევა კესიდის ხსოვნას მიუძღვნა. ქეთი მელუამ კონცერტზე ასევე შეასრულა „Anniversary Song” ევასეული არანჟირებით. 2006 შობის ღამეს BBC1-მა გაუშვა გადაცემა „impossible duets”, სადაც ქეთი მელუა ევას კესიდისთან ერთად Over The Rainbow-ს ასრულებს.
2003 წელს ალბომი „American Tune” ევას მესამე ალბომი გახდა, რომელმაც გაერთიანებულ სამეფოში პირველ ადგილს მიაღწია. თანამედროვე მუსიკის ისტორიაში გარდაცვალების შემდეგ არც ერთ შემსრულებელს არ მიუღწევია ასეთი პოპულარობისათვის, ელვის პრესლის ჩათვლით. ევას სიმღერა „Songbird” გამოიყენეს მხატვრულ ფილმში „Love Actually”, რომელიც 2003 წლის შემოდგომაზე გამოვიდა.
ირლანდიელმა მომღერალმა კრის დე ბურგმა განაცხადა, რომ მის ალბომში „The Road to Freedom” შემავალი სიმღერა „Songbird” ევა კესიდის ხსოვნას ეძღვნება.
მხატვრული ფილმის შექმნის შესაძლებლობა
ევას მშობლებმა nbc4.com-თან ინტერვიუში განაცხადეს, რომ შესაძლებელია მალე ევას შესახებ დოკუმენტური და მხატვრული ფილმი გადაიღონ, ხოლო როლებში კირსტინ დანსტი და ემილი ვოტსონი მოიაზრებიან.
რესურსები ინტერნეტში
კატეგორია:ამერიკელი ბლუზის შემსრულებლები კატეგორია:ამერიკული ფოლკის შემსრულებლები კატეგორია:ამერიკული გოსპელის შემსრულებლები კატეგორია:ამერიკული ჯაზის შემსრულებლები კატეგორია:ამერიკელი მომღერლები კატეგორია:ამერიკელი გიტარისტები კატეგორია:დაბადებული 2 თებერვალი კატეგორია:დაბადებული 1963 კატეგორია:გარდაცვლილი 2 ნოემბერი კატეგორია:გარდაცვლილი 1996
უტა აბე
უტა აბე (დ. 14 ივლისი, 2000) — იაპონელი ძიუდოისტი, ოლიმპიური ჩემპიონი. ასპარეზობს -52კგ წონით კატეგორიაში. 2018 და 2019 წლებში გახდა მსოფლიო ჩემპიონი. მისი ძმა არის ძიუდოისტი ჰიფუმი აბე.
სქოლიო
კატეგორია:დაბადებული 2000 კატეგორია:დაბადებული 14 ივლისი კატეგორია:იაპონელი ძიუდოისტები
ყააბაში
ყააბაში შეიძლება აღნიშნავდეს:
Whiplash (მეტალიკის სიმღერა)
„Whiplash“ — ამერიკული მძიმე მეტალ ჯგუფ მეტალიკის მეექვსე სიმღერა და პირველი სინგლი მათი 1983 წლის სადებიუტო ალბომიდან Kill 'Em All. იგი გამოვიდა მხოლოდ ჩრდილოეთ ამერიკაში.
მუსიკა
სიმღერის ავტორები არიან ჯეიმზ ჰეტფილდი და ლარს ულრიხი. კირკ ჰემეტის განცხადებით, Whiplash კურტ კობეინის ერთ-ერთი საყვარელი სიმღერა იყო მეტალიკის რეპერტუარიდან.
ტექსტი
სიმღერა უმეტესად ეხება მეტალის ფანების ცხოვრებას, გრძნობას, რომელიც გეუფლება სცენის წინ თავის ქნევისას. სიმღერის სათაური აღნიშნავს კისრის მძიმე ტრავმას, რომლის მიღებაც შესაძლებელია თავის საკმარისად დიდხანს და ძლიერად ქნევისას, ასევე ავტოავარიებში. იგი ეძღვნება მეტალიკის ფანებს, რომლებიც მხარს უჭერდნენ მას დასაწყისიდანვე.
საკონცერტო შესრულება
სიმღერა პირველად ცოცხლად შესრულდა 1982 წლის 23 ოქტომბერს ფულერტონში, კალიფორნია. ბოლო დროს კონცერტებზე ჰეტფილდი ცვლის თავდაპირველ ტექსტს „We'll never stop, we're never quit, 'cause we're Metallica“ ტექსტად „We'll never stop, we're never quit, 'cause“ — აქ სიმღერა ჩერდება ხოლმე ორი წამით, ჯეიმზი უთითებს მსმენელზე და წამოიძახებს: „You're“ — „Metallica!“, რითაც ხაზს უსვამს ფანების როლს. კონცერტებზე ხშირად ჯეისონ ნიუსტედი ასრულებდა სიმღერის ნაწილს ან სრულად, რაც განსაკუთრებით შესამჩნევია საკონცერტო ჩანაწერში სან-დიეგოში, კალიფორნია. მან ჰეტფილდის გარეშე იმღერა ასევე 2000 წლის 7 ივლისს, სტადიონზე Georgia Dome ატლანტაში, ამავე წლის 8 ივლისს ჩქაროსნულ ტრასაზე სპარტაში, კენტუკი და 9 ივლისს სტადიონზე Texas Stadium ირვინგში, ტეხასი. ჰეტფილდი იყინავდა ბოლო დროს დაზიანებულ ზურგს, სანამ ჰემეტი, ულრიხი და ნიუსტედი ასრულებდნენ სიმღერას.
Live Shit ვერსიაში ჯეიმზმა სიმღერის დაწყებისას თვლა აურია და ნაცვლად „1, 2, 1, 2, 3, 4“, მან თქვა: „1, 2, 4, 3, 2 და ნახევარი!“.
სქოლიო
კატეგორია:მეტალიკის სიმღერები კატეგორია:1983 წლის სადებიუტო სინგლები კატეგორია:თრეშ მეტალ სიმღერები
Please: PopHeart Live EP
Please: Popheart Live EP — ირლანდიური როკ-ჯგუფ U2-ს EP, რომელიც გამოვიდა 1997 წლის 8 სექტემბერს. მასში შეტანილი იქნა სიმღერები ტურნედან PopMart Tour. ოთხიდან ორი სიმღერის სტუდიური ვერსიები შეტანილია ჯგუფის იმ დროისთვის უკანასკნელ სტუდიურ ალბომში Pop, ხოლო დარჩენილი ორი - 1987 წლის ალბომიდან The Joshua Tree. ეს იყო ჯგუფის პირველი EP 1985 წლის Wide Awake in America-ს შემდეგ.
სქოლიო
კატეგორია:U2-ს EP-ები კატეგორია:1997 წლის EP-ები კატეგორია:Island Records-ის EP-ები კატეგორია:Island Records-ის საკონცერტო ალბომები
მალჰოლანდ დრაივი (ფილმი)
„მალჰოლანდ დრაივი“ (Mulholland Dr.) — 2001 წლის ამერიკული ნეო-ნუარული თრილერი, რომლის სცენარის ავტორი და რეჟისორია დევიდ ლინჩი. მთავარ როლებს ფილმში ასრულებენ ნაომი უოტსი, ლორა ჰერინგი, ჯასტინ თერუ. „მალჰოლანდ დრაივმა“ ხელი შეუწყო უოტსისა და ჰერინგის კარიერის წინსვლას. ფილმი უკანასკნელი იყო ჰოლივუდის ვეტერან მსახიობ ენ მილერისთვის.
გადაღება
ფილმი ეძღვნება ჯენიფერ საიმს, რომლის ცხოვრებაც მთავარი გმირის, ბეტის ცხოვრებას ჰგავს. თავდაპირველად ჩაფიქრებული იყო სატელევიზიო სერიალის შექმნა და რეჟისორის გეგმის მიხედვით, ფილმის დიდი ნაწილი ასეც იქნა გადაღებული 1999 წელს. ეს არის ფილმის პირველი ორი საათი, რომელზეც 8 მლნ დოლარი დაიხარჯა. ნამუშევრის ნახვის შემდეგ, ტელევიზიის ხელმძღვანელობამ გადაწყვიტა, რომ ის გაეუქმებინა. ამის შემდეგ ლინჩმა შექმნა ამ პროექტის დასასრული და გადააკეთა მხატვრულ ფილმად. ბოლო 26 წუთის გადაღებას 7 მლნ დოლარი დასჭირდა. მისი დამახასიათებელი სტილით გაჯერებულმა ნახევრად სატელევიზიო პილოტმა და ნახევრად მხატვრულმა ფილმმა შექმნა ერთგვარი საზოგადო აზრი ფილმის შინაარსის განმარტებასთან დაკავშირებით. რეჟისორმა უარი თქვა, რომ აეხსნა თუ რა იყო მისი განზრახვა სიუჟეტთან მიმართებაში, რითაც მაყურებელი, კრიტიკოსები და სამსახიობო კოლექტივი დაბნეული დატოვა იმასთან დაკავშირებუთ თუ რა ხდება.
შეფასება
კრიტიკოსებმა ეს სიურრეალისტური ფილმი დადებითად შეაფასეს და 2001 წელს ლინჩმა მიიღო კანის კინოფესტივალის ჯილდო საუკეთესო რეჟისორისათვის, ასევე ოსკარის ნომინაცია ამავე კატეგორიაში. ფილმმა მიიღო BAFTA საუკეთესო მონტაჟისთვის. დევიდ ლინჩის 1977 წლის „საშლელი თავისა“ და 1986 წლის „ლურჯი ხავერდის“ გვერდით, „მალჰოლანდ დრაივიც“ ფართოდაა აღიარებული, როგორც მისი ერთ-ერთი ყველაზე კარგი ნამუშევარი.
ნიუ-იორკ ტაიმზი წერს, რომ სანამ ეს სიუჟეტი ბევრმა შესაძლოა განიხილოს, როგორც „მთხრობელობითი წყობის შეურაცხყოფა... თავად ფილმი არის გონებიდან წამოსული გამაბრუებელი თავისუფლება, ისეთი მომენტებით, რომელშიც იგრძნობ არაცნობიერების ბნელი ღამის სამყაროდან მთელი სიძლიერის სააშკარაოზე მოჩვენებით გამოსვლას“.
სქოლიო
კატეგორია:დეივიდ ლინჩის ფილმები კატეგორია:2001 წლის ფილმები კატეგორია:ამერიკული ფილმები კატეგორია:ინგლისურენოვანი ფილმები კატეგორია:სიურრეალისტური ფილმები
ბერნარდო (იტალია)
მინი|250პქ|ბერნარდ იტალიელი და მილანის მთავარეპისკოპოსი ანსელმ I. XVII საუკუნის ფრესკა წმინდა ამბროსის ბაზილიკაში. ბერნარდო (Bernardo; დ. 797 — გ. 17 აპრილი, 818) — იტალიის მეფე 813–818 წლებში. პიპინოს ვაჟი.
როდესაც 817 წელს, ბერნარდოს ბიძამ, იმპერატორმა ლუი I-მა, თავის თანამმართველად და მემკვიდრედ თავისი ვაჟი ლოტარი აღიარა, ბერნარდო აღშფოთდა და დაიწყო ომისთვის მზადება. მაგრამ მან ვერ შეძლო ფრანკებთან ომისთვის საკმარისი ძალების შეკრება. 818 წელს ბერნარდო, უსაფრთხოების გარანტიების მიღების შემდეგ, მეგობრებთან ერთად, გაემგზავრა იმპერატორთან შალონში. ლუიმ თავის ვასალებს უბრძანა ძმის შვილის გასამართლება. მათ ბერნარდო მეამბოხედ გამოაცხადეს და სიკვდილი მიუსაჯეს. ლუიმ ვერ გაბედა ამ განაჩეის დამტკიცება, მაგრამ დათანხმდა ბერნარდოს დაბრმავებაზე. დაბრმავების შემდეგ ბერნარდო ორ დღეში მოკვდა.
ლიტერატურა
კატეგორია:იტალიის მეფეები კატეგორია:დაბადებული 797 კატეგორია:გარდაცვლილი    17 აპრილი კატეგორია:გარდაცვლილი 818
ბოროტების სავანე (ფილმების სერიის დისკოგრაფია)
მინი|250პქ|ფილმების სერიის ლოგო სტატიაში წარმოდგენილია ფილმების სერიის „ბოროტების სავანე“ დისკოგრაფია.
ახალი ბატაანი
ახალი ბატაანი (ოფიციალურად ახალი ბატაანის მუნიციპალიტეტი; Lungsod sa Bag-og Bataan; Bayan ng Bagong Bataan) ― პირველი კლასის მუნიციპალიტეტი დავაო-დე-ოროს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 51 466 ადამიანს შეადგენს. მოიცავს 16 ბარანგაის.
სქოლიო
კატეგორია:დავაო-დე-ოროს მუნიციპალიტეტები
კოლუმბია 1948 წლის ზაფხულის ოლიმპიურ თამაშებზე
კოლუმბიამ ზაფხულის ოლიმპიურ თამაშებზე მესამედ იასპარეზა 1948 წელს, დიდი ბრიტანეთის დედაქალაქ ლონდონში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1948 წლის ზაფხულის ოლიმპიურ თამაშებზე კატეგორია:კოლუმბია ზაფხულის ოლიმპიურ თამაშებზე კატეგორია:სამხრეთ ამერიკის ქვეყნები ზაფხულის ოლიმპიურ თამაშებზე
სამეცნიერო-პოპულარული კინო
სამეცნიერო-პოპულარული კინო, სამეცნიერო კინოს ერთ-ერთი სახეობა. მოიცავს სხვადასხვა ტიპისა და ჟანრის ფილმებს, გამიზნულია მაყურებელთა ფართო წრეებისათვის. მოიცავს სხვადასხვა ტიპისა და ჟანრის ფილმებს, გამიზნულია მაყურებელთა ფართო წრეებისათვის. სამეცნიერო-პოპულარული კინო საყოველთაო მისაწვდომი ფორმით გადმოსცემს საბუნებისმეტყველო და ჰუმანიტარულ მეცნიერების საფუძვლებს, გვაცნობს მათ ისტორიას, პროპაგანდას უწევს მეცნიერებისა და ტექნიკის მიღწევეს.
საქართველო
საქართველოში სამეცნიერო-პოპულარული კინოს ფუძემდებელია ცნობილი საზოგადო მოღვაწე პ. თუმანიშვილი, რომელმაც 1918 წელს თავის „კინოპროგრამაში“ ჩამოაყალიბა კინოს ამ სახის არსი და დასახა მისი განვითარების გზები. ოქტომბრის რევოლუციის შემდეგ ახალჩამოყალიბებული „სახკინმრეწვის“ თაოსნობით შეიქმნა სამეცნიერო-პოპულარული ე. წ. კულტურფილმები. მათი თემატიკა შეეხებოდა სოფლის მეურნეობას, მედიცინასა და გეოგრაფიას:„სვანეთი“ (რეჟისორი ვ. კერესელიძე, 1926), „მეაბრეშუმეობა“ (1929), „მეცხოველეობა“ (ორივეს რეჟისორი გ. გომართელი, 1929), „ზოომინიმუმი“ (რეჟისორი ვ. შველიძე, 1931), „საქართველოს ფლორა“ (რეჟისორი შ. ხუსკივაძე, 1932), „მალარია“ (რეჟისორი ლ. პუში, 1932).
საქართველოს სამეცნიერო-პოპულარული და დოკუმენტური ფილმების სტუდიის მიერ გამოშვებული მრავალი ფილმი  დაჯილდოებულია საკავშირო და საერთაშორისო ფესტივალების ჯილდოებით.
ლიტერატურა
კატეგორია:სამეცნიერო-პოპულარული კინოები
სამეცნიერო-ტექნიკური ბიბლიოთეკა
'''რესპუბლიკური გ. მიქელაძის სახელობის სამეცნიერო-ტექნიკური ბიბლიოთეკა''' შეიქმნა 1965 წელს საქართველოს სსრ მინისტრთა საბჭოს მეცნიერრებისა და ტექნიკის კომიტეტთან არსებული სამეცნიერო-ტექნიკური ბიბლიოთეკის (დაარსდა 1957) ბაზაზე. 1972 წელს მიენიჭა გივი მიქელაძის სახელი. ბიბლიოთეკის ფონდში იყო 15 მლნ-მდე დაცვითი ერთეული (1985), ყოველწლიურად ბიბლიოთეკა ემსახურებოდა 20 ათასამდე მკითხველს; ბიბლიოთეკა რესპუბლიკური სამეცნიერო-ტექნიკური ბიბლიოთეკების მეთოდური ცენტრი იყო. 2006 წელს  გ. მიქელაძის სახელობის სამეცნიერო-ტექნიკური ბიბლიოთეკა (კოსტავას ქ. 47) და მეცნიერებათა აკადემიის სამეცნიერო ბიბლიოთეა გაერთიანდა.
ლიტერატურა
კატეგორია:თბილისის ბიბლიოთეკები
ექსტრასენსთა ბრძოლა
„ექსტრასენსთა ბრძოლა“ — რეალითი შოუ, რომელიც გადიოდა ტელეკომპანია იმედის ეთერში 2010 წლის 1 ივნისიდან. გადაცემის წამყვანი იყო მსახიობი გიორგი მეგრელიშვილი. შოუს მთავარი მიზანი იყო ექსტრასენსებისთვის გამოცდების მოწყობა. ყოველ კვირას თამაშიდან გადიოდა თითო მოთამაშე.
ანალოგიური გადაცემა არსებობს აშშ-ში («America’s Psychic Challenge»), რუსეთში (Битва экстрасенсов), ისრაელში («ქოახ» — ძალა), ბულგარეთში («Ясновидящие» — ნათელმხილველები), აზერბაიჯანში («Ekstra Xiss»), უკრაინასა («Битва Екстрасенсiв») და ყაზახეთში.
კატეგორია:ექსტრასენსორიკა კატეგორია:იმედი (ტელეკომპანია)
492
თარიღი უცნობია
*
Asperdaphne versivestita
Asperdaphne versivestita — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ერნსტ აბე
ერნსტ აბე (Ernst Karl Abbe; დ. 23 იანვარი, 1840, აიზენახი — გ. 14 იანვარი, 1905, იენა) — გერმანელი ფიზიკოს-ოპტიკოსი, მიკროსკოპში გამოსახულების წარმოქმნის თეორიის ავტორი. 1870-იდან თეორიული ფიზიკის პროფესორი იენაში, 1877-90 იენის ობსერვატორიის დირექტორი. მიკროსკოპების კონსტრუქციის მეცნიერული საფუძვლების კვლევის მიზნით 1863 მუშაობდა კ. ცაისის ოპტიკის სახელოსნოებში. აბეს მიკროსკოპის თეორია (1872) ამ რთული ამოცანის გადაწყვეტის პირველი მეცნიერული ცდაა. 1870 დაადგინა ე. წ. სინუსების კანონი, რომელსაც ფართოდ იყენებენ ოპტიკურ გამოთვლებში.
მეხსიერება
ოპტიკაში აბეს სახელს ატარებენ:
მთვარეზე აბეს პატივსაცემად არსებობს კრატერი
სქოლიო
კატეგორია:გერმანელი ფიზიკოსები კატეგორია:XIX საუკუნის გერმანელი გამომგონებლები კატეგორია:XIX საუკუნის გერმანელი ფიზიკოსები კატეგორია:გეტინგენის უნივერსიტეტის კურსდამთავრებულები კატეგორია:პრუსიის მეცნიერებათა აკადემიის წევრები კატეგორია:იენის უნივერსიტეტის კურსდამთავრებულები
პეირითოე
პეირითოე — სახელოვანი ლაპითი გმირი, ზევსის ან იქსიონის და დიას შვილი, პოლიპეტეს მამა და თესევსის მეგობარი. ლარისელმა (თესალიელმა) გმირმა ლაპით ატრაქსის მშვენიერი ასული ჰიპოდამეა შეირთო ცოლად. ქორწილში თესევსთან და სხვა გმირებთან ერთად დაპატიჟა ავხორცი კენტავრები. როდესაც ველური კენტავრი ევრიტიონი დათვრა პატარძლის გატაცება მოიწადინა, ჩაავლო კიდეც ხელი და გაიქცა, მაგრამ თესევსი დაეწია და სპილენძის თუნგით გაუპო თავი. სხვა კენტავრები სხვა ქალებს დაერივნენ, მაგრამ ლაპითების ტომი წამოიჭრა და გაიმართა საჭინელი ბრძოლა. კენტავრებმა სვეტივით ჩაჭედეს მიწაში კენევსი და ძირფესვიანად მოთხრილი ხეებით დაფარეს, რადგან სხვანაირად მისი ძლევა არ შეიძლებოდა. ბოლოს ველური კენტავრები მაინც დამარცხდნენ. თესევსი და პეირითოე ასევე ერთად მონაწილეობდნენ კალიდონის ნადირობასა და ამაძონებთან ბრძოლაში.
როდესაც თესევსმა დაკარგა ცოლი - ანტიოპე და პეირითოემ ჰიპოდამია, მეგობრებმა თესევსისათვის ნორჩი ელენე მოიტაცეს, ხოლო პეირითოესთვის ქვესკნელის ქალღმერთ პერსეფონეს მოტაცება სცადეს. ისინი ჩავიდნენ ტენარეს კონცხის ხვრელიდან ან ატიკის ჩასასვლელიდან და დიდი ჯაფით მიაღწიეს დედოფალთან, მაგრამ ჰადესმა გაიგო და გმირებს ლეთას ტახტზე დასხდომა უბრძანა. დასხდნენ და ვეღარ ადგნენ: რგოლებად დახვეულმა დრაკონებმა დააკრეს სამუდამოდ ან ჰადესმა ორივე კლდეზე მიაჯაჭვა. ქვესკნელში ჩასულმა ჰერაკლემ იხსნა თესევსი, პეირითოე კი სამუდამოდ ჰადესში დარჩა, რადგან როდესაც ჰერაკლე მიუახლოვდა, მიწა იძრა. სხვა ვერსიით, ჰადესმა კერბერს უბრძანა პეირითოოსის მოკვლა, თესევსი კი კლდეს დააკრა.
ლიტერატურა
კატეგორია:ბერძნული მითოლოგია
ევგრაფოვკა (ბაშკირეთი)
ანდრეევკა (Евграфовка; Евграфовка) — სოფელი რუსეთის ფედერაციაში, ბაშკირეთის რესპუბლიკის ბლაგოვეშჩენსკის რაიონში.
2010 წლის მონაცემებით, სოფელში ცხოვრობს 5 ადამიანი. რაიონულ ცენტრ ბლაგოვეშჩენსკიდან დაშორებულია 30 კილომეტრით. უახლოესი რკინიგზის სადგურია ზაგოროდნაია, რომელიც დაშორებულია 58 კმ-ით.
სქოლიო
კატეგორია:ბლაგოვეშჩენსკის რაიონის სოფლები
შუა საუკუნეების სამზარეულო
მარჯვნივ|მინი|გლეხთა ჯგუფი, რომლებიც პურისა და სასმელის უბრალო კერძს ინაწილებენ; Livre du roi Modus et de la reine. მე -14 საუკუნე. ( [[საფრანგეთის ეროვნული ბიბლიოთეკა|Bibliothèque nationale)]] მარჯვნივ|მინი|1378 წელს პარიზში გამართული ბანკეტი [[შარლ V ბრძენი|ჩარლზ V საფრანგეთის მიერ (ცენტრში, ცისფერი) კარლ IV- ის, რომის საღვთო იმპერატორის (მარცხნივ) და მისი ვაჟის, ვენცელისთვის, რომაელთა მეფისთვის. 1455–60 წწ.]] შუა საუკუნეების სამზარეულო მოიცავს შუა საუკუნეებში სხვადასხვა ევროპული კულტურის საკვებს, კვებით ჩვევებს და სამზარეულოს ტექნიკას, რაც მეხუთედან მეთხუთმეტე საუკუნემდე გაგრძელდა. ამ პერიოდში კვების რაციონი და სამზარეულო ნაკლებად შეიცვალა, ვიდრე ადრეულ თანამედროვე პერიოდში, როდესაც ამ ცვლილებებმა თანამედროვე ევროპული სამზარეულოს საფუძველი ჩაყარა. ადრეული შუა საუკუნეების განმავლობაში მარცვლეული რჩებოდა ყველაზე მნიშვნელოვან საკვებად, რადგან ბრინჯი გვიან შემოიტანეს, კარტოფილი კი მხოლოდ 1536 წელს შემოიტანეს, მასობრივი მოხმარება გაცილებით გვიან ფიქსირდება. ქერის, შვრიის და ჭვავის პოპულარობა დიდი იყო ღარიბებში. ხორბალი მმართველი კლასებისთვის იყო. საზოგადოების ყველა წევრი მოიხმარდა ისეთ პროდუქტებს, როგორიცაა პური, ფაფა, გრუელი და მაკარონი. ლობიო და ბოსტნეული მნიშვნელოვანი დანამატები იყო ქვედა რიგის მარცვლეულზე დაფუძნებული რაციონისთვის. (ფასელოს ლობიო, დღეს "ჩვეულებრივი ლობიო") ახალი სამყაროდან იყო და შემოვიდა კოლუმბიური გაცვლის შემდეგ XVI საუკუნეში.)
ხორცი უფრო ძვირი და შესაბამისად პრესტიჟული იყო. ხორცის მოპოვების ყველაზე პოპულარული ფორმა ნადირობა იყო, რომელიც გავრცელებული იყო მხოლოდ თავადაზნაურობაში. ყველაზე მეტად მოიხმარდნენ ღორის ხორცს, ქათამს და სხვა შინაურ ცხოველებს. საქონელი, რომელსაც უფრო მეტად მიწის დამუშავებისთვის იყენებდნენ, ნაკლებად გავრცელებული იყო, როგორც საკვები. ქაშაყი ჩრდილოეთ პოპულაციებში იყო ძირითადი საყრდენი - ხმელი, შებოლილი ან დამარილებული. ქაშაყის გარდა პოპულარობით სარგებლობდა სხვა მარილიანი და მტკნარი წყლის თევზებიც.
ნელი ტრანსპორტირებისა და საკვების შენახვის ტექნიკამ (გაშრობის, დამარილების, შებოლვის და დამწნილების საფუძველზე) მრავალი საკვებით საქალაქთაშორისო ვაჭრობა შესაძლებელი გახადა, იმის მიუხედავად, რომ ის ძალიან ძვირი ღირდა. ამის გამო, თავადაზნაურობის საკვები უფრო მეტად იყო მიდრეკილი უცხოური გავლენისკენ, ვიდრე ღარიბი სამზარეულოსი; ეს დამოკიდებული იყო ეგზოტიკურ სანელებლებზე და ძვირადღირებულ იმპორტზე. როგორც საზოგადოების თითოეულმა საფეხურმა მიბაძა მის ზემოთ არსებულ საფეხურს, XII საუკუნიდან დაწყებული საერთაშორისო სავაჭრო და საგარეო ომების ინოვაციები თანდათანობით ვრცელდებოდა შუა საუკუნეების ქალაქების საშუალო ფენაში. გარდა ისეთი მდიდრული ნივთებისა, როგორიცაა სანელებლები, იკრძალებოდა გარკვეული საკვების მიღება კონკრეტულ სოციალურ კლასებს შორის და კანონები ამცირებდა თვალსაჩინო მოხმარებას ახალ სიმდიდრეს შორის. სოციალური ნორმები ასევე გვკარნახობდა, რომ მშრომელთა კლასის საკვები ნაკლებად დაიხვეწებოდა, რადგან ითვლებოდა, რომ ბუნებრივი მსგავსება იყო ადამიანის შრომასა და საკვებს შორის; ხელით შრომას სჭირდება უხეში, იაფი საკვები.
კვება
ევროპაში ჩვეულებრივ დღეში ორჯერადი კვება იყო გავრცელებული: სადილი შუა დღეს და მსუბუქი სუფრა საღამოს. გვიან შუა საუკუნეებში ორჯერადი კვება უცვლელად შენარჩუნდა. მცირე შუალედური კვება ჩვეულებრივი მოვლენა იყო, მაგრამ ეს გახდა სოციალური სტატუსის საკითხი, რადგან მათ, ვისაც ხელით შრომის შესრულება არ უწევდათ, შეეძლოთ ამის გარეშეც ეცხოვრათ. . იმის გამო, რომ ეკლესია ქადაგებდა ჭირვეულობისა და ხორცის არ მიღებას, მამაკაცებს რცხვენოდათ საუზმის მიღების. უზნეოდ მიიჩნეოდა სადღესასწაულო ბანკეტები და გვიან ღამით გამაჯანსაღებელი კვება ( ოქსიტანური rèire-sopar– დან, ”გვიანი ვახშამი”), ასევე დიდი რაოდენობით ალკოჰოლური სასმელები. ეს უკანასკნელი განსაკუთრებით ასოცირდებოდა აზარტულ თამაშებთან, ბილწსიტყვაობასთან, სიმთვრალესთან და უღირს საქციელთან. .
სქოლიო
კატეგორია:შუა საუკუნეების სამზარეულო კატეგორია:ევროპული სამზარეულო
ამერიკის სახელმწიფოთა ორგანიზაცია
ამერიკის სახელმწიფოების ორგანიზაცია (ინგლ. The Organization of American States, აკრონიმი OAS, ან, როგორც ის ცნობილია დანარჩენ სამ ოფიციალურ ენაზე - OEA), საერთაშორისო ორგანიზაცია, შტაბ-ბინით ვაშინგტონში (კოლუმბიის ოლქი). მისი წევრია ამერიკის კონტინენტების 35 დამოუკიდებელი სახელმწიფო. ორგანიზაცია შეიქმნა 1948 წლის 30 აპრილს საერთაშორისო კონფერენციაზე ბოგოტაში (კოლუმბია), პანამერიკული კავშირის ბაზაზე, რომელიც 1889 წლიდან არსებობდა.
წევრები
ყველა 35 დამოუკიდებელი სახელმწიფო არის OAS წევრი, ხოლო 1948 წელს დამფუძნებელი იყო 21: